संस्कार से ही सृष्टि की सुरक्षा हो सकती है- संत अमृतराम
इंदौर। हर संस्कार का अपना महत्व होता है। संस्कारित व्यक्ति ही दूसरों की भलाई के बारे में भी सोचता है। अगर सभी व्यक्ति संस्कारित हो जाएंगे, तो दुनिया में कभी विवाद ही नहीं होंगे और दुनिया सुरक्षित हो जाएगी। संस्कारों से ही सृष्टि की सुरक्षा हो सकती है। ये बातें रविवार को गुमाश्ता नगर स्थित मुकुट मांगलिक भवन में भागवत कथा के समापन पर संत अमृतरामजी ने श्रद्धालुओं को संस्कार का महत्व समझाते हुए कही। उन्होंने कहा- चाहे जन्म संस्कार हो, विद्यारंभ संस्कार, यज्ञोपवीत, विवाह संस्कार या फिर अंतिम संस्कार सभी का महत्व है। संस्कार सनातन धर्म की पूंजी है। आयोजक गोपालकृष्ण मानधन्या ने बताया हवन-पूजन, पूर्णाहुति, महाआरती के बाद प्रसाद वितरण किया गया।
hin_Deva hin_Deva